
MOTTO 


Fiecare om se naște cu un potențial creator. 
Toată problema egalităţii consistă în a trata egal 
— adică cu aceeași grije și dragoste — pe toţi 
indivizii, pentru a se putea afirma şi manifesta, 
fără vrăjmășii crunte, aceste inegalităţi naturale. 


PROBLEMA EGALITATII 
IN 
MISCAREA LEGIONARA 


INTRODUCERE 


Natura umană e plină de slăbiciuni. Unii profită pentru 
a o mână spre scopuri particulare sau finalități contra- 
dictorii intereselor societăţii și individului. Alții se căs- 
nesc să modifice și să întărească această natură, dându-i 
conștiința propriei valori. 

Slăbiciunile acestea sunt câmpul de înfruntare al diver- 
selor oligarhii şi oculte, ideologii și doctrine politice ce 
caută să influenţeze omul și să-i determine comportamen- 
tul social. 

Aci rezidă toată greutatea pentru unii și toată ușurin- 
ţa pentru alţii. Ușurinţă pentru cei ce măgulesc vanită- 
țile și pretenţiile cele mai absurde ale individului; ei sunt 
siguri de a-i câștiga simpatia prin promisiunile date și 
libertăţile acordate. Greutate pentru cei care, în mod cin- 
stit, vor să lumineze masele și să aducă individul la înţe- 
legerea fenomenelor ce-l privesc direct, fără a-i provoca 
umilință și decepţie. 

Pe această linie a slăbiciunilor umane se înscrie şi pro- 
blema egalităţii, una din cele mai complicate şi mai plină 
de virtualităţi contradictorii. Dece? Pentrucă perspective- 
le pe care le deschide individului, fără ca acesta să miște 
un deget, și cel mai adesea fără să le merite, îi mărese 
orgoliul și pretenţiile. Purtat de iluzii, individul se crede 
în drept să fie egal cu toţi, chit că n'are nici capacitatea, 

nici talentul, nici cultura, nici înţelepciunea necesară pen- 
tru a râvni la această “egalizare”. = 

Semnificativ, de altfel, este faptul că pentru menta- 
litatea împământenită în secolul 20, principiul egalităţii 
este mai degrabă o revendicare de privilegii decât o proble- 
mă de justiție socială. ea e 

Masele proletare sunt incapabile să priceapa că termenul 
“egalitate”, prins în sens social, este ambiguu și înșelător 
Comparaţiile ce le sunt servite pentru a li se explica poziția 
lor ca indivizi sau ca membrii ai societăţii, nu ating nicio- 
dată fondul problemei. Sunt alese exemple primare: “Un 
om este egal altui om”, “Votul unui muncitor valorează cât 
votul unui ministru”, sau pur și simplu “Suntem toți egali”, 
fără nicio explicaţie. 

Asemenea argumente, mai de grabă lozinci, oricât de 
stupide ar fi ele, constituese un pol de atracţie extrem de 
puternic și de important în mentalitatea curentă. Pături 
întregi de indivizi nu trăesc decât în ideia stabilirei unei 
egalități generale, dar în care, dacă se poate, ei să fie “un 
pic mai egali decât ceilalţi”. 

Anumite ideologii au ridicat termenul la rang de precept, 
manevrându-l însă ca o simplă armă de propagandă, pro- 
zelitism și îndem la revoltă. Pentru a avea un răsunet pu- 
ternie în spiritul maselor vizate, i se dă termenului un sens 
absolut şi destul de vag, ca acel “SUNTEM TOŢI EGALI”. 
Fără nicio precizare IN CE suntem egali, CUM suntem egali, 
PENTRUCE sunten egali! 

Dar proletariatul nu-și poate de seama de adevăr neavând 
nici puncte de comparaţie şi nefiind nici ajutat să înţe- 
leagă. Din contră, isnoranţa lui este “protejată” deoarece 
profită din plin celor ce îi promit realizarea în imediat a 
unei imposibilități naturale. 


EGALITATEA NU-I LEGEA FIRII 


Egalitatea, susținută ca principiu fundamental în viața 
socială, este una din calamităţile majore puse în circulaţie 
de Revoluţia Franceză, și purtate la paroxism de ideologia 
marxistă. E o calamitate prin faptul că nu sa precizat 
ce fel de egalitate, în ce condiții și pentruce. Sa lăsat 
această treabă în sarcina individului, care n'a văzut în 
ea decât o posibilitate în plus de a-și aroga drepturi. 

Principiul egalităţii totale este un îndemn permanent 
la lenevie, la indiferenţă și abuz. In mintea mulțimilor in- 
capabile de reflecţie, egalitatea însemnează pur și simplu 
“a profita” de ce fac alţii, de ce muncesc alţii, de ce 
gândesc alţii. Imensa majoritate a acestor pretendenți la 
egalitate nu sunt în stare să aducă cel mai neînsemnat, 
aport social sau profesional, în afară de a da cu târnăcopul 
sau de a învârti un șurub într'o placă de metal. Dar tocmai 

aceştia vor să fie egali în drepturi cu toate categoriile 
sociale şi profesionale care îi depășesc. 

E vorba de o mentalitate incompatibilă cu evoluția so- 
cietăţilor și-a sentimentului de justiție și respect față de 
cei care, prin inteligența și munca lor, dau TOCMAI posi- 
bilitate mulțimilor să trăiască și să se ridice în sânul 
societăţii. Din nefericire, marxismul și demagogia oame- 
nilor politici n'au pus în evidență acest adevăr, ci au 
întreţinut — purtând-o la paroxism — pretenţia egalitară. 

Acceptarea deplină a principiului egalitar, ca normă de 
trăire socială, este deci amorală, deorece injustă față de 
membrii comunităţii dotați de calităţi. Aceștia (muncitori, 
cinstiţi, disciplinaţi, activi, întreprinzători, etc.) consti- 

altei “osatura” unei naţiuni. Ce îndemn de depășire mai 
pot avea astfel de oameni când toate eforturile și sacri- 
ficiile consimţite nu le vor permite nicio diferenţiere în 
mijlocul unui amalgam de “egali”, aroganţi și pretenţioşi, 
stupizi și brutali?... P 

Ca să existe egalitate în sensul dorit de masele proletare 
trebue să existe, în prealabil, structuri similare, care să 
ușureze contopirea, în aceeași formă socială, a diversită- 
ţilor. Or, ACEST LUCRU ESTE IMPOSIBIL. Structurile 
sociale și sociologice cunoscute (rase, morală, spiritualitate, 
cultură, inteligenţă, ambiţie, forță, dibăcie, etc.) sunt ca- 
racteristici de diferenţiere, iar nu de contopire. Natura 
însăşi le-a precizat, iar indivizii le-au întărit și multiplicat. 

In lumea materială, mecanică, dăinuie un fel de egali- 
tate (și aceea relativă): o picătură de apă este agală altei 
picături de apă; un nasture altui nasture; un volt altui 
volt, etc. Adică, fără prea mare greutate, putem înlocui 
un obiect cu un alt obiect de acceași natură, dimensiuni 
și funcţie. Dar și în lumea mecanică egalitatea este ferm 
precizată : pe categorii, pe dimensiuni, pe funcţii, etc. 

Chiar și în cibernetică, ale cărei realizări se apropie cel 
mai mult de funcţiile umane, roboții au misiuni specifice. 
Adică, nu sunt egali unii cu alții. In orice caz, în linia de 
producţie a oricărui obiect material, toate obiectele sunt 
presupuse egale între ele și interschimbătoare, pentrucă 
sunt structurate astfel. 

In lumea cea vie și cugetătoare, asemenea egalităţi pur 
mecanice, nu pot exista. Oameni sunt viețuitoarele cele mai 
inegale. Ei nu pot fi structuraţi pe aceeași linie de pro- 
ducție, făcuţi în serie și răspunzând la aceleași caracteris- 
tici unitorme, Chiar doi indivizi gemeni, asemănători ca 
fizionomie, morfologie fizică și structură culturală primită 
îi familie, școală și meserie, nu sunt pe de-a'ntregul egali 
între ei. Unul poate fi mai inteligent, mai leneș, mai 
vorbăreț, mai abil sau mai cinstit ca celălalt. | 
„Acest “MAI MULT” sau “MAI PUŢIN” pe care-l posedă 
fiecare, constitue linia de demarcaţie a egalităţii, desmin- 
țirea categorică a sloganului “Suntem toți egali”! 

Si de vom întinde exemplele, analizând cazurile cele mai 
banale, ne vom izbi de aceeași linie de demarcaţie care 
determină NU egalitatea între indivizi CI inegalitatea lor 
structurală. 

Spre pildă: Doi lucrători necalificaţi, luaţi din masa 
proletară, pot părea cazul tipic al egalităţii. Puşi în con- 
diţii asemănătoare de muncă și cu aceleași perspective de 
viitor, lucrurile se pot schimba. Unul dintre ei, mai am- 
biţios, mai inteligent, mai muncitor, își depășește cama- 
radul în toate. Devine şeful echipei, capătă încrederea în- 
treprinderii, câstigă mai mult; deja nu mai este egal cu 
celălalt. A trecut pe o altă treaptă, în altă categorie, care-i 
stabileşte alte coordonate profesionale și sociale. Acest 
fenomen se întâlnește în mod natural la toate nivelurile 
în societate. Si cu cât aceste diferențieri sunt mai accen- 
tuate, cu atât egalitatea totala este mai puțin posibilă. 


EGALITATEA ESTE O FICTIUNE 


In viața societăţilor, egalitatea nu poate fi supusă unei 
formule unice, prin enunțarea căreia să se șteargă ceeace 
firea şi Dumnezeirea au pus în om ca particular și spe- 
cific. 

Omul este înainte de toate cuget, simţire, calităţi per- 
sonale. Deci, este o entitate aparte, plină de potenţiale 
diferite, o inegalitate ontologică. Până şi animalele, do- 
mestice sau sălbatece, au o personalitate, adică o inegali- 
tate caracteristică, care le împiedecă de a se comporta 
după un calapod statornicit odată pentru totdeauna. 

Formula egalităţii sociale, politice, sau de alt.soi, cu 
care atâtea ideologii zăpăcesc mintea mulțimilor, nu-i 
decât o FICTIUNE, chiar privită prin prisma interesului 
circunmstanțial de clasă, ramură de activitate sau interes 
electoral. Diferenţierile esenţiale, cele care fac din om o 
personalitate sau un individ aparte, NU DISPAR oricâte 
declaraţii egalitariste ar fi fluturate în văzul lumii. 

Din nefericire, individul crede într'o astfel de ficțiune. 
Nu-și dă seama că prin supunere oarbă acestui principiu, 
îşi pierde propriile drepturi naturale, care singure îi pot 
deschide calea înălțării, prestigiului și satisfacţiei. Accep- 
tarea formulei îi distruge perspectivele viitorului, care (în 
niciun caz) nu pot fi de tip egalitar, ci distinctiv, de 
natură calitativă și, prin detiniție, multiple și variabile cu 
fiecare individ. Putem spune: zece cărămizi sunt egale altor 
zece cărămizi. In niciun caz nu putem susține: zece oameni 
sunt egali altor zece oameni. Ar fi o nedreptate și un neade- 
văr. Diferenţele calitative sunt așa de mari încât, prin susţi- 
nerea, formulei egalitare ca principiu, se ajunge la cele mai 
absurde și grozave inegalităţi. 

Pe cei buni, pe cei răi, pe cei muncitori ca pe cei leneși, 

i-ar niveld, făcând imposibil orice progres. Egalitatea apli- 
cată ad Litteram este un principiu destructiv. Ucide tocmai 
partea cea mai nobilă din om: ELANUL CREATOR. Prac- 
tic, asta însemnează desființarea omului ca om, anularea 
persoanei umane care e bazată tocmai pe puterea creatoare 
a individului. Or, această putere creatoare nu numai că nu 
trebue oprimată prin intervenţii egalitare, ci trebue ocro- 
tită şi încurajată. Zeificarea egalității duce la persecuția 
scântei divine din om. 

Nu se poate nega existenţa a două circumstanțe egalitare 
de care trebue ţinută socoteala atunci când se pune pro- 
plema egalităţii în viața individului: 

a) Omul este egal altui om ca suflet de salvat, în sens 
metafizic, prin intermediul religiei. Oamenii sunt egali în 
faţa morţii ineluctabile și-a adevărului ce se ascunde din- 
colo de această poartă. Pentru noi, ca ființe de esenţă 
spirituală, suflete ce-și așteaptă mântuirea — avem toți 
drepturi egale la această transfiguraţie pe care ne-o permi- 
te scânteia de dumnezeire ce zace în noi. Nimeni și nimic 
nu ne poate smulge această egalitate, deoarece ea depășește 
elementarele raporturi de materialitate fizică şi de dife- 
renţieri categoriale stabilite în societate. 

Dar şi'n acest caz, dacă privim în de-aproape doctrina 
creștină, nu există o egalitate de mântuire stabilită dintru 
început, pentru toată lumea. Tot ce ni se promite e să fim 
judecaţi drept. Căci la judeţul de apoi, indivizii vor îi 
judecaţi după faptele lor, după meritele lor, după ce-au 
săvârşit bun în viață. ŞI DUMNEZEU FACE O SELECŢIE. 
Omul nu e mântuit din oficiu, ci abia după ce i se cerce- 
tează viața pământească. 

Dar, ceeace-i extrem de semnificativ, e faptul că egali- 
tariștii de toate nuanțele, NEAGĂ tocmai această singură 
egalitate cu adevărat naturală şi căreia absolut nimeni 
nu scapă. Prinși în subterfugiile ideologiilor mecaniciste 
și masificante, nu pot admite realitatea unei egalităţi 
transcendente, care nu are nicio influență imediată în 
jocul politic. 


b) Deasemenea, omul trebue să fie egal altui om, indi- 
ferent de poziţie socială, politică, financiară, profesio- 
nală, etc. în faţa legilor, în fața justiției. E singura poziţie 
socială în care egalitatea de drepturi nu poate fi contestată. 
Orice abatere devine o injustiţie și-o infamie. 

E curios că cei care bat tam-tam-ul egalităţii generalizate 
între naţiuni și în sânul popoarelor, tocmai ei fac distincție 
discrimnatorie între MARI NAŢIUNI și MICI NAŢIUNI, cu 
drepturi mai puţin “egale” decât ale celor mari... Nu se 
înţelege prea bine cum pot fi oamenii egali în mijlocul unei 
națiuni și, aceeași oameni ca NAȚIUNE mai puţin egali ca 
alţii?!... Chiar în sânul Organizaţiei Naţiunilor Unite (care 
chipurile supraveghează “vigilent” aplicarea principiului 

egalitar) există “națiuni cu drept de veto”, “națiuni perma- 
nente în Consiliu”, etc. 

Numai inegalităţi peste tot! E o logică surprinzătoare 
în susținerea unor astfel de nuanţe egalitare... 

Resultă că egalitatea susținută în epoca noastră de 
către ideologiile zise de mase, este o ficțiune de natură 
demagogică, cu care se înșeală fără rușine mulțimile cre- 
dule, tentate de perspectivele ce le sunt fluturate pe di- 
naintea ochilor. 

Cât privește societatea comunistă, cu toate pretenţiile 
ei, nu se aplică decât verbal principiul egalității. In reali- 
tate există un feroce principiu de selecţie și ierarhie, DAR 
IN SENS INVERS, în sens negativ. Se face o selecţie conti- 
nuă pe baza promovării celor mai răi, mai tirani, mai 
josnici, mai dispuși la orice pentru a-și satisface ambițiile. 

Elementele criminale ale societăţii sunt promovate pe 
primul plan al ierarhiei sociale, pe când celelalte — care nu 
se încadrează în dialectica şi conformismul ucigător de 
suflete al partidului — într'adevăr sunt reduse la o EGA- 
LITATE FORTATA, animalică şi exploatate ca animalele. 
Așa se explică dece în societatea comunistă randamentul 
uman este foarte slab. Nimeni nu munceşte pentru a se 
afirma, pentru a-și desvolta calităţile, pentru a se depăși. 
Dece oare? Pentrucă, sub apăsarea normei egalitare, din 
munca lui, din capacitatea lui creatoare, profită NUMAI 
CEI NECHEMAȚI, cadrele parazitare ale partidului și toţi 
nerozii, înfocaţi apărători ai egalităţii fără margini. 

A spune “tovarășe” tuturor nu-i o egalizare de statut 
social între indivizi. E o simplă uniformizare de expresie 
la, nivelul cel mai de jos, care devine ridicolă în gura oricui. 
A spune însă “domnule” și celor mari și celor mici, este o 
recunoaștere a demnităţii fiecăruia, o înălțare. Deci, nici 
măcar încercarea de egalizare prin expresii nare nicio 
valoare reală. 

Deasemenea: putem fi declaraţi “egali” prin Constituţie, 
prin revoluţie de clasă sau prin demagogie verbală. Tot una 
este! Sub orice formă ar fi structurată, egalitatea impusă 
nu are nicio valoare în faţa deficienţelor spirituale, tehni- 
ce, fizice, culturale ale individului. In viață ne vom plasa 
tot în formă piramidală, la locul ce ni se cuvine. 

Exemplul cel mai plin de învăţăminte este faimoasa 
“egalitate de condiţii și oportunități” pe care o cer şi o 
flutură peste tot hoardele stângiste. Nici nu-și dau seama 
că formula aceasta (pe care o cred egalitară) ascunde în 
ea miezul selecției, adică elementara punere în relief a 
atributelor calitative și deci, recunoașterea implicită a 
inegalităţii dintre oameni. Astfel, un număr de indivizi, 
puși în aceleași condiţii de realizare a unui scop, nu-l vor 
atinge TOTI în acelaș timp, nici în acelaș mod. O bună 
parte vor fi eliminați ca incapabili, inadaptațţi, ete. Aceștia 

nu pot fi declaraţi “egali” celorlalți și nu sunt consideraţi 
astfel nici în “regimurile egalitariste”. 

In aceste regimuri, ca peste tot în lume, locurile de 
răspundere vor fi date celor ce au “atribute și calificative” : 
lefurile mari vor fi distribuite celor ce muncesc mai mult 
sau au o inteligență creativă; “stakanoviștii” vor fi consi- 
derați “eroi ai muncii” și onoraţi în consecință, etc. NUMAI 
DIFERENŢIERI ŞI CATEGORII, INDEMNURI LA DEPĂ- 
ŞIRE ŞI RECICLAĂRI CALITATIVE... Atunci, cum rămâne 
cu egalitatea generalizată, care pune pe acelaș picior toată 
suflarea, dela savant la cel neștiuntor de carte și dela 
înțelept la ultimul dobitoc?... 

Acesta e unul din paradoxurile strigătoare la cer ale 
epocei noastre; negarea omului de elită și idolairizarea 
omului masificat. 

Egalitatea, ca termen și posibilități de realizare, este de 
domeniul cantităţii, al mecanicei și-al materiei amorfe. Si 
chiar în acest caz, dacă se merge până în miezul lucru- 
rilor, egalitatea devine precară şi neadevărată. Sunt numai 
anumite categorii de fenomene asemănătoare. Dar, în sâ- 
nul lor, domnește inegalitatea. 

De îndată ce intervine calitativul, spiritualul, sufletescul, 
într'un cuvânt, specificitatea vieții existenţiale, diferenţie- 
rile între indivizi — ADICA INEGALITATEA — devin legea 
vieţii în societate. Si orice încercare de răsturnare a acestei 
realități va purta pecetea mistificării, a efortului contrar 
armoniei sociale și progresului. 


EGALITATEA IN SOCIETATEA ORGANIZATA 


Nu inegalitatea între oameni este racila societăţilor, ci 
proasta înțelegere a principiului egalității. Inegalitatea 
este o stare naturală, pe când egalitatea este un concept 
mintal. 

Egalitatea este consecința unei analize forțate, deoarece, 
în realitate, orice societate pentru a fi viabilă și a putea 
contribui la bună starea membrilor săi, TREBUE SA FIE o 
societate de selecţie şi de specializare. Deci, o societate de 
INEGALI și, prin consecință, şi de inegalităţi. Ceeace nu 
însemnează că nu există un PRINCIPIU și un SENTIMENT 
al egalităţii, în numele cărora profundele conflicte sociale 
ce vântură omenirea să nu poată fi reduse la un minimum 
de animozităţi, la, o înțelegere reciprocă, la o convieţuire 
pașnică. 

Dar pentru aceasta e nevoie de o doctrină socială care să 
nu exaspereze masele prin exaltarea anumitor probleme 
(gen egalitate generalizată) şi care să aibă curajul în 
acelaș timp, să explice deschis importanța selecției naturale 
și-a principiului elitist, 

Egalitatea este o subtilitate a existenţei umane ce nu 

poate fi stabilită pe date pur materiale ca numitor comun: 
toți avem doi ochi, un nas; toți dormim, câăscam, toţi 
plătim impozite şi votăm; toţi ne-am născut pe acest 
glob, ete. Sunt argumentele obișnuite ale celor ce vor cu 
tot chipul să domnească EGALITATEA. Or, toate aceste 
argumente nu constituesc o egalitate. Sunt simple ase- 
mănări. = 

In societatea organizată nu suntem egali pentrucă ne-am 
născut oameni. Si nici pentrucă aparținem aceleiași na- 
tiuni sau ne supunem aceloraşi legi. Egalitatea nu este o 
premisă, ci o consecinţă. Consecința unor atribute perso- 
nale care determină categorii. Socialmente, suntem deci 
egali pe categorii, iar nu toţi de-avalma, pe speţă sau pe 
mase... 

Normele de existenţă şi acţiune ale societăţii organizate 
urmăresc scopuri precise, întru salvarea finalităţii sale. 
Sin acest caz, societatea nu poate judeca masa indivizilor 
care o compun după criterii superficiale sau contra-pro- 
ductive. Societatea are o răspundere. Pentru ea masele 
sunt categorii sociale și profesionale în slujba comunităţii 
din care fac parte. Acești indivizi, prin natura categorilor 
cărora aparţin, nu pot fi egali între ei. Deaceea, teza 
egalitaristă este o înșelătorie. 

Se caută adaptarea unei concepţii ideologice la o rea- 
litate socio-culturală, prin natură multi-categorială. Or, 
indivizii unei societăţii orgaâiiizate pot fi respectați ca 
membri ai unei astfel de structuri istorice, DAR NU POT 
FI CONSIDERAŢI EGALI. Egalitatea apare — mai mult 
sau mai puţin accentuată —la un anumit nivel de cultură, 
de evoluţie socială, de specializare profesională, etc. Adică, 
există o egalitate pe categorii în mijlocul oricărei societăţi, 
dar nu poate exista o societate de egali pur și simplu. 


SENSUL EGALITATII IN DOCTRINA LEGIONARA 


Mișcarea Legionară a intuit perfect această stare perma- 
nentă de inconsecvenţă egalitară și-a incercat să împie- 
dece bruscarea sentimentelor și-a deziluziilor. Deaceea 
vorbește: 


1) de respectul omului, indiferent, de poziţia sa socială; 

2) de demnitatea individului în funcţia pe care o deţine 
oricât de umilă ar părea sau ar fi ea; 

3) de comunitatea de simţire care apropie pe toţi în 
acelaș gând, elan şi voință de realizare. 


Toate acestea sunt premise ale “omului legionar”. 

Sunt temelii ale unei forme originale de apropiere a 
indivizilor, de năruire a atâtor obstacole ce ţin oamenii 
îndepărtați unii de alţii, de depășire a concepției susținută 

de cei ce nu văd în individ decât “vot” și “braț de muncă”. 

Pentru legionari, oamenii nu devin mai egali dacă le se 
repetă mereu că sunt egali și că pot lua atitudini de egali. 
Masele ce cer frenetic aplicarea principiului egalitar, nu 
vor atinge niciodată această stare, atâta timp cât indivizii 
nu se vor depăși pe ei înșiși în calități umane și profesio- 
nale, în forţă de înțelegere şi'n modestie. Din contră, vor 
deveni mai aroganţi și mai pretenţioşi, mai meschini şi 
mai acri, pe măsură ce-și vor da seama că egalitatea AŞA 
CUM O INŢELEG ŞI O VOR EI nu le stă la îndemână. 

Răspunderea cea mare revine forțelor ce speculează, 
slăbiciunile acestor mase pentru a le mână spre finalități 
cu totul contrare aspirațiilor lor. 

Concepţia burgheză pune formula egalităţii. în evidenţă 
ca o flamură istorică. E vechea formulă a “egalitariștilor” 
francezi, transmisă prin tradiţia revoluţiei dela 1789. se 
manifestă în jocul electoral al votului universal. E o formă 
concretă — deși denaturată — de egalitate politică, pe care 
se brodează prestigiul unei așa zise “egalități generale”, 
total abstracte și care nu se va realiza niciodată. 

Concepția marxistă, mai subtilă sau și mai indiferentă 
faţă de adevăr, a întins câmpul de acţiune al ideii de ega- 
litate dela politic la social. Intr'un desfrâu de demagogie 
proletară s'a infiltrat în sufletul mulțimilor că toţi, dela 
mare la mic, suntem egali și ne putem permite orice ati- 
tudine, cerință, sau chiar violenţă în numele principiului. 

Omul prins într'un astfel de angrenaj, ajunge să res- 
pingă orice noţiune de scară socială, de ierarhie, de disci- 
plină, sub motiv că toţi fiind egali n'au nevoie de “supe 
rioritatea” vreunuia. 

Rezultatele sunt cele cunoscute: o anarhie socială a-tot- 
cuprinzătoare, ce se răsfrânge şi'n intimitatea spirituală 
printr'o anarhie morală, tot atât de totală. Individul nu 
mai ține socoteală de nimic. Familie, societate, autoritate 
publică și transcendenţă, toate sunt trecute în tarbacă, 
înjosite, negate, combătute... 

„Intristător e faptul că astfel de “învățăminte” sunt răs- 
pândite de cei care ar trebui să fie cu adevărat “învățăto- 
rii” maselor populare; cei care, în mod natural — prin ca- 
pacitatea sau calităţile lor — se vor găsi totdeauna în 
fruntea maselor. Ei, aceşti oameni oarecum deosebiți, 
CARE NU SUNT EGALI CU CEILALTI, mint mulțimile, 
declarându-se egali cu toată lumea, numai pentru a-şi 
apropia simpatia acestora, înjosindu-se spiritual, mărind 
neliniștea generală și grăbind descompunerea societăţii. 

Se trece cu vederea, de către acești “nivelatori — neghiobi 
sau fără scrupule — că orice societate nu se poate orga- 
niză, menține și prosperă fără respectarea anumitor ierar- 
hii, adică, tără prezenţa unor inegalităţi în sânul naţiunii. 

Concepţia ierarhică este baza structurilor politice şi so- 
ciale. Fără disciplină și fără respectul anumitor valori care 

ridică individul și-l pun acolo unde merită, societatea cade 
pradă anarhiei. % . : 

Astfel, concepţia ierarhică nu-i numai contrazicerea prin- 
cipiului de egalitate în toate domeniile, dar — in mod 
paradoxal — poate fi considerată ca punctul esenţial de 
sprijin al adevăratei egalități: RESPECTUL FATA DE IN- 
DIVID în orice loc sar afla pe scara ierarhiilor. 

Deaceea, doctrina socială a Mișcării Legionare vede cu 
totul altfel problema egalităţii și mai ales a “inegalităţilor 
care, în definitiv, constitue imaginea reală a preocupărilor 
omeneşti în această materie. = te: - 

In Mişcarea Legionară sensul egalității nu poate fi de 
esenţă materială, simplă apropiere şi suprapunere, de per- 
soane diferite, sub motiv de “asemănare biologică”. Ar fi 
ca şi când am avea de-aface cu o monstruoasă mașină 
care fabrica creaturile umane în serie, TOATE LA FEL, 
toate egale în mărime, greutate, toate gândind și reacţio- 
nând la fel. Nişte automate însufleţite de dorința de a 
trăi şi nimic mai mult... , : E 

Că suntem toţi de speță umanoidă, nimeni nu 0 con- 
testă. ș 

Că suntem toți egali n'o pot susţine decât cei prost in- 
formaţi, cei interesaţi să introducă o astfel de ideie în 
circuitul socio-politic, sau cei ce nu-și dau silința să vadă 
imposibilitatea de realizare a acestei afirmaţii. SE 

Mișcarea caută să pună în evidenţă criterii temeinice 
pentru înţelegerea justă a problemei și combaterea ten- 
dinţei nefaste ce zăpăceşte minţile tuturor. Deaceea, în 
concepţia legionară se caută educarea individului întru 
respectarea omului în sine, ca membru al unei comuni- 
tăţi de simţire și-al unei naţiuni omogene. 

Egalitatea. legionară este dreptul de a fi respectat ca 
om și ca membru al unui Stat, indiferent de poziția pro- 
fesională sau socială pe care individul o are în întregul 
național. e: 

Concepţia legionară nu admite interpretarea demagogică 
ce stăpânește lumea în acest moment, ca urmare a unui 
fel de tabula rassa a tuturor particularităţilor ce diferen- 
țiează pe indivizi. 


EGALITATEA LEGIONARA 


Deci, sensul legionar al egalităţii e cu totul diferit, în- 
depărtându-se total de ideia amalgamării indivizilor, sub 
alegaţia acelui “suntem o apă şi-un pământ”, nenatural, 
irealizabil şi izvor de animozități sociale. Pentru a se în- 
ţelege bine CUM și DECE suntem egali întrun anumit 
sens, omul trebue să intuiască cele trei puncte de bază 
ale organizaţiei: 

A) Doctrina legionară. Are la temelie dragostea, înțe- 

legerea și armonia între oameni. Fiecare e dator să-şi im- 
pună aceste norme faţă de toţi ceilalți semeni, chiar dacă 
aceștia sunt incapabili să înțeleagă măreția faptului. 

B) Organizarea legionară. Este ierarhică și piramidală. 
Fiecare individ trebue să-și găsească locul cuvenit, după 
merit și capacitate. Accepţia ierarhică apără stabilitatea 
unei societăţi din ce în ce mai complicată și mai schim- 
pătoare. Accepţia piramidală permite promovarea celor 
care merită spre un mai bine socio-profesional. 

— Spiritul în care e dusă lupta legionară pe tărâmul 
practic al politicei naţionale. Se sprijină pe justiția socia- 
lă și fericirea cetățenilor în mijlocul unei comunităţi res- 
truciurată mental și sufletește, politic și cultural. Prin 
această combinare de restructurării se urmărește stabili- 
rea unui social scos din sfera demagogiilor materialiste. 

Insul care acceptă premisele Mișcării Legionare trăește 
într'o lume de gândire și acţiune în care structura lui in- 
terioară capătă o manieră nouă de a interpreta existența, 
munca, progresul, societatea, familia, Statul, raporturile 
între oameni, drepturile și datoriile ce revin fiecăruia. 
Intr'un cuvânt, schimbă de atmosferă și de perspective. 
Educaţia pe care o primește continuu, probele pe care le 
trece conștient, îl învaţă a fi mai uman, mai îngăduitor, 
mai încrezător în semenul său, cu care şi lângă care for- 
mează masa comunității naţionale, supusă aceluiaș destin 
istoric. 

Dar ceeace este mai important e că această nouă men- 
talitate se desvoltă în toți legionarii INDIFERENT de 
clasa socială, poziția ierarhică sau pătura profesională 
căreia aparține fiecare. Cei de sus, ca şi cei de jos, încep 
să vadă lucrurile în acelaș fel şi să le judece printr'o uni- 
tate de măsură identică. 

Cei de jos încep să înţeleagă rolul, importanţa şi misiu- 
nea celor ce-i depășesc și care au atins un nivel superior. 
Sentimentul lor față de aceste pături schimbă de caracter. 
Nu mai e vorba de “burghezi” nesuteriţi, clasă de lipitori, 
hoţi de patroni, ete. 

Deasemenea, cei de sus văd cu totul altfel masele mun- 
citorești, păturile proletare, al căror rol, importanţă şi 
misiune capătă o semnificaţie pe care n'o aveau sub con- 
cepţia altor sisteme. 

Si unii și alţii, supuși aceluiaș crez, se descoperă unani- 
mi în sentimente, scopuri și aspirații. Se simt părtașii ace- 
luiaș ideal şi-a unei aceleiași educaţii civice. Sunt camara- 
zi de luptă, de prigoană și de suferință. Au stat cot la cot 
în aceleași tabere de muncă, și-au ros bocancii în aceleaşi 
marșuri, au mâncat din aceeași bucată de mămăligă și 
sau rugat lui Dumnezeu cu aceleași cuvinte și pentru 
acelaş vis... Deși veniţi din pături sociale diferite, purtă- 
tori de grele reproșuri și neîncrederi unii față de alţii, 
sub vălul Legiunii simt în ei alte chemări și înțelesuri. 


19 


Răul din ei se destramă. In inimi li se strecoară încrede- 
rea și generozitatea. IN DRAGOSTEA CAMARADEREASCA 
CE-I UNESTE, ISI FACE DRUM RESPECTUL RECIPROC. 

Trăirea în duh legionar modifică străfundurile omului, 
dându-i posibilitatea să judece altfel punctele de discor- 
die. Incetul cu încetul își apropie idealul, armoniei sociale 
(reflex al unei armonii interioare), principiul dragostei 
(reflex al învățăturii creştine ce stă la temelia Legiunii), 
convingerea în justiția legionară (corolar al unei încrede- 
ri nelimitate în doctrina noastră), necesitatea unei orga- 
nizări ierarhice (substrat al unei discipline consimţite), 
s.a.m.d. 3 pg ca 

Sub influența acestor norme, insul nu mai e individul 
singuratec și nelămurit, vânturat în toate părţile de lozin- 
ci, neliniști, invidii, uri, dorinţi de răsbunare. Omul se 
simte lămurit şi solidar cu întreaga comunitate naţională 
pe care trebue s'o servească și s'o apere. O înţelegere bine- 
făcătoare îl învăluie. In sfârşit, CREDE IN CEVA MARET, 
în ceva ce-l apropie și-l contopește cu toţi ceilalți adepţi 
ai doctrinei legionare. O egalizare în stimă și respect. se 
întinde în rândurile organizaţiei, prevestind rezolvarea pro- 
blemei la scara naţională. 2 Zi 

In asemenea, condiţii nu e greu să se stabilească sensul 
exact al EGALITATII în Mișcarea Legionară: 

Intreaga politică socială a Mișcării e dusă în scopul ar- 
moniei sociale, deci în favoarea omului, indiferent de rolul 
pe care-l are în întregul naţional. 

Doctrina, organizarea, spiritul legionar, toate converg 
întru această realizare comunitară. NU lupiă de clasă și 
nivelare forțată la nivelul cel mai de jos, CI apropiere și 
respect reciproc la nivelul socio-profesional atins de fieca- 
re în sânul naţiunii organizate. i i 

Mișcarea Legionară se declară din capul locului ostilă 
procedeelor demagogice prin care falsul principiu al egali- 
tăţii este ridicat la rang de dogmă, fără nicio diferenţiere 
(calitativă) și care tratează indivizii ca milioanele de exem- 
plare ale unui obiect stampate de aceeași mașină. OAME- 
NII NU SUNT SI NU POT FI EGALI INTRE EI în sensul 
că un om valorează socialmente un alt om. E adevărat, 
o viață valorează o altă viaţă, dar numai în sens moral 
și filozofic. : 

Apreciat din această perspectivă, punctul de vedere le- 
gionar poate părea radical şi dur. “Anti-proletar” vor spu- 
ne partidele de stânga, ca și cum Garda de Fier ar îi o or- 
ganizație care vrea să împiedece “emanciparea” poporului... 

Ar fi o nedreptate făcută Mişcării Legionare care, ieșită 
din popor, luptă pentru a despica calea fericirei poporului. 
Din contră, ar fi o eroare să se creadă că susținerea prin- 
cipiului egalitar, ca mijloc așa zis de progres și armonie 
socială, ar fi capabil să realizeze aceste dorinți. 

Noţiunea de “egalitate socială”, aşa cum e expusă de 

preptate. Vina nu-i revine în întregime lui. El e mai de 
grabă o victimă. I sa expus, cu răuntate şi perversiune, 
NUMAI o faţetă a situaţiei, lăsându-se în umbră toate ae- 
ficienţele ce-l caracterizează și toate neajunsurile ce pot 
împiedeca o asemenea schimbare radicală. 

Mișcarea Legionară, prin educaţia permanentă dată TU- 
TUROR. membrilor săi și prin sinceritatea expunerii unei 
realităţi care nu permite asemenea nivelări absurde, evită, 
dela început orice alunecare aiectivă spre iluzia egalității; 
generale şi frânează tendinţa spre explozii sociale. Con- 
cepția legionari are, In această problemă, două argumen- 
te temeinice. 

a) Nici în natură, nici în societăţile umane, nu poate 
exista o stare de egalitate pură sau materială. Orice ten- 
dință în acest sens este o utopie sau o manevră demago- 
gică. Si cu cât diferenţierile culturalo-profesionale se ac- 
centuează din cauza progresului în toate domeniile, cu 
atât egalitatea pur și simplu (aşa cum o susțin adepţii în- 
conștienți ai ideologiilor egalitariste) sapă frontiere de 
netrecut între diversele categorii sociale. 

_b) Dar dacă nu putem fi egali cu toţii în poziţie socia- 

1ă, economică, culturală sau profesională, PUTEM FI SAU 
DEVENI — conform concepţiei legionare — EGALI IN 
SPIRIT de înţelegere, IN DRAGOSTE pentru bunul comun 
și unitatea de destin, IN RESPECT faţă de semenii noștri. 
Sunt stări care îndepărtează animozităţile şi apropie fiin- 
șele, într'o stimă reciproc, fără însă a le amesteca. 

Astfel, sub influența fecundă a spiritului și doctrinei 
legionare, sensul egalităţii sociale ia un alt aspect. Putem 
să ne simţim egali tuturor şi să fim consideraţi egali alto- 
Ta, camarazi și conaţionali, prin simplul fapt de A SE FI 
INTELES LOCUL FIECARUIA IN IERARHIA NATIONALA, 
PROFESIONALA, SOCIALA. Adică, de a se fi înţeles de 
TOTI importanța TUTUROR SI A FIECARUIA în între- 
gul comunitar ce ne este patrie. 


RESPECTUL FATA DE OM, BAZA EGALITATIf LEGIONARE 


_In concepţia legionară omul capătă criterii de înțelegere 
șî indrumare întru atingerea, sub o anumită formă, a 
acestei faimoase “egalități”. Căci, dacă există o egalitate, 

ea nu se află în apropierea fără discernământ, a tuturor 
03 4 litate!” Egalitatea legionară tre- 
celor ce strigă “vrem egauitai > > 
; i ci nrin cuget; întrun cuvânt, prin caracter. 
ce prin spirit şi prin Cug-b, cică tă noţiune e 

Practic, legionarul nu revendică aceas Sua a un 
drept, ci caută so aplice celorlalţi ca o datorie a sa. E 
vorba de o inversare conceptuală. Dar pentru a se ajunge 
la acest stadiu, trebue înainte să-ți asimilezi doctrina omu- 
lui nou, so trăești în tine, să-i înţelegi întinsul social, 

ică inutul ei uman. 3 i EEE 
m leglonari egalitatea nu-i o concepţie de fizică 
simplistă, ci de justiție cugetată. Egalitatea se stabileşte 
dincolo de criteriul sociologiei moleculare, în care indivizii 
mau nicio personalitate şi-s tratați numeric, fără nicio 
chibzuială. : : i 

Pentru a vorbi cu interes de egalitate, e nevoie de o în- 
țelegere intimă a fenomenului de înșelare şi dispreţuire 
care învăluie masele. Ceeace frământă aceste mase nu-i 
propriu zis “o egalitate între toți”, ci mai de grabă “un 
respect ce-i este refuzat”. Fiecare individ își dă perfect de 
bine seama că NU SUNTEM EGALI și că niciodată nu vom 
putea susține acest lucru ca revendicare majoră. O face 
însă cu tăria veşnicului neofit, deoarece e permanent îm- 
pins din spate de hoardele stângiste și pentrucă nu îi s'a 
propus niciodată o altă soluție. 

In Mișcarea Legionară, acest respect dorit de individ ca 
membru al naţiunii, îi este asigurat. Educaţia civică legio- 
nară se adresează tuturor, pe orice treaptă socială sar 
afla. Deci, RESPECTUL OMULUI, ca noțiune de apropiere 
între concetăţeni, ia ființă și structurează o nouă mentali- 
tate de sus până jos. Fiecare învaţă că trebue să respecte 
pe semenul său pentru simplul fapt că acesta e membru al 
aceleași comunităţi de simțire şi de destin, pentrucă fie- 
care îndeplineşte o misiune comunitară acolo unde soarta 
l-a plasat și pentrucă — indiferent de îuncţie, cultură, 
avuţie — concetățeanul e un frate ce acoperă o funcţie 
socială specifică. 

Pentru concepţia noastră, omul nu se realizează prin- 
tr'o egalizare brută cu semenii săi. Cel mult, capătă noi 
complexe. Apariţia acestui sentiment de egalitate cu cei- 
lalți are loc, TREBUE SA AIBA LOC, printr'o comportare 
demnă, care-l ridică progresiv în ochii lui și'n ochii celor- 
lalţi, impunându-l acelui respect general care dă prestigiu 
și satisfacţie. 

Deci, egalitatea nu-i o realitate socială materială, ci un 
sentiment ce se stabilește încetul cu încetul, prin educa- 
ție și prin voința tuturor. Egalitatea nu poate fi impusă; 
ea vine dela sine atunci când normele de trăire și înțele- 
gere reciprocă au fost împlinite și respectate. 

„In această problemă nu poate interveni o simplă deci- 
zie oficială, un ucaz, prin care toți oamenii sunt procla- 
maţi “egali”. In nicio ţară din lume nu poate fi vorba de 

o astfel de nivelare forţată. Deaceea, egalitatea nu s'a 
realizat NICI în ţările supuse ideologiilor marxiste. Din 
contră, în aceste ţări s'au produs și mai mari inegalităţi, 
prin impunerea unor ierarhii rigide și pretențioase. 

Salvarea noțiunii de egalitate, iar nu de egalitate brută, 
nu poate avea loc decât printr'o schimbare de mentalitate 
generală. 

Individul trebue văzut și cântărit prin altă prismă de- 
cât aceea a aritmeticei elementare. Mișcarea Legionară 
vede în om nu numai o celulă socială sau economică, dar 
mai ales o entitate spirituală. OMUL E SUFLET, CUGET 
SI CONSTIINTA! Această hipostază îl înalţă și-l determi- 
nă ca fiinţă respectabilă şi de respectat. Deci, nu faptul 
de a avea o înfățișare asemănătoare celorlalți, ci subtili- 
tatea de a poseda anumite caracteristici și calităţi, pe care 
le cinstește respectându-le, îi asigură respectul tuturora 
în societatea umană. 

Această formă de egalitate socială nu face tabula rasa 
cu diferenţierile inerente poziţiei personale în sânul so- 
cietăţii. Diferenţierile naturale de constituţie fizică, de 
cultură, talent sau specializare profesională rămân intac- 
te, deoarece NU POT FI ELIMINATE. Inegalitatea dom- 
neşte peste tot, la nenumăratele niveluri ce constituesc 
treptele socio-profesionale atinse de fiecare individ. In 
această privință, doctrinele marxiste și socialiste au înțe- 
les “egalitatea” ca o eliminare din oficiu a acestor nivele 
și proclamarea unui fel de “suntem o apă şi-un pământ” la 
scara mondială. 

Doctrina legionară NU ELIMINA IMPOSIBILUL! Ea sta- 
bileşte, din contră, SCHEMA UNUI POSIBIL, sprijinindu- 
se pe anumite premise capabile să apropie pe indivizi și 
să-i pună SPIRITUAL la un acelaș nivel. 

Egalitatea reese deci din stăpânirea interioară a unui 
acelaș nivel de simţire față de semenul său. E vorba, înain- 
te de toate, de anumite atribute suileteşti care dau naștere 
omului de calitate, capabil să întrevadă în semenul său un 
“egal”. Deaceea, în doctrina legionară, egalitatea este o 
înțelegere, iar nu o impunere. 

Principiul egalităţii sociale luat în înţelegerea demasgo- 
gică de “suntem toți egali” — fără a specifica IN CE, CUM 
și PENTRU CE suntem egali — duce în mod fatal la invi- 
die, ură și până la urmă la lupta de clasă. 

Asemenea învățături ideologice și interpretări trunchia- 
te duc la conflicte și la o stare de tensiune permanentă. 
Omul, cu cât e mai simplu, mai puţin cultivat, într'o po- 
ziție economică sau socială mai inferioară, cu atât se îm- 
bată mai uşor de perspectivele înșelătoare ale egalităţii. 
Iar când, îmbuibat de asemenea lozinci egalitariste, în- 
tâmpină rezistenţă, DECEPTIA SE TRANSFORMA IN URA 
SI DOR DE RASBUNARE. Ne pregătit în sensul judecării 
poziției pe care o are sau o merită, se consideră respins 

ine un revoltat, un dușman al so- 
DE itațai In realitate, CALITATEA 
GUL încercărilor și diferenţierilor 


dela un drept al lui, 
cietăţii şi al omului d 
INSULUI ESTE PRA 
soclal fi sine, ABSOLUT toate așa zisele 


Orice sar spune sau Sustilit _ s € 
egalităţi recunoscute, (juridică, electorală sau de pe piata 
natură) provoacă stări de inegalitate, pe care le admitem 


dacă ne sunt favorabile și le respingem indignaţi în caz 
a) cel mai tipic de “negare a egalității” ni-l dau 
tocmai adepţii ideologiilor egalitariste, comuniștii și cele- 
lalte soiuri de socialiști. Odată ajunși la putere, dau do- 
vada de un spirit al inegalităţi extrem de violent. Sunt 
regimurile cu cele mai multe și mai rigide stratiticări so- 
ciale și profesionale. Ceeace însemnează că pentru ei for- 
mula egalitaristă” nu-i decât o lozincă pentru a câștiga 
simpatia maselor inculte și inconștiente și pentru a pune 
într'o dilemă neplăcută pe adversarii politici. Nicio um- 
bră de sinceritate şi înțelegere faţă de cei pe care-i atrag 
în cursă. Ascunși în spatele unor premise false, inaplica- 
pile, privesc acest principiu în plinătatea lui teoretică, iar 
nu în lumina realităților zilnice. Dn 

Se uită cu prea multă ușurință că toate încercările de 
a se crea o societate egalitară au dat, greș. De când e lu- 
mea, inegalitatea naturală și ierarhia socială constituesc 
împreună un principiu nesdruncinat în structura societă- 
ților politice. In acest întreg, micșorarea abuzurilor comi- 
se din cauza anumitor inegalităţi devine o normă de bun 
simţ şi de justiţie; pe când, proclamarea unei egalităţi 
neștingherite, nelimitate, apare ca o anomalie și cauză 
fundamentală a unui ciclu de injustiţii şi inegalităţi cu 
mult mai dăunător decât răul pe care vrea să-l combată. 


INCHEIERE 


Importanţa acestui fel de a judecă problema e faptul că 
în Mişcarea Legionară se urmăreşte modificarea mentală 
a celor două extreme. Educaţia legionară se adresează atât 
maselor populare, victime continue ale ideologiilor marxi- 
zante, cât şi persoanelor care au atins diferite grade supe- 
rioare pe scara evoluţiei sociale, profesionale sau econo- 
mice. 

Conform doctrinei noastre, educația civică și umană a 
celui ce se știe sau se consideră superior, nu-i mai puţin 
importantă și mai puţin dificilă decât a omului de rând 
ce se crede umilit, și nedreptăţit. Totul e o chestiune de 
abilitate, de forță de convingere, pentru a aduce cele două 
extreme pe linia unui numitor comun: întelegere — dra- 
goste — respect. reciproc. ; 

Egalitatea nu poate fi o asimilare nedeterminată și 

spontană. Nu devenim egali altora prin faptul că ne-am 
născut oameni, muncim în aceeaşi fabrică sau câştigăm 
un salariu egal. 

Doar prin intermediul doctrinei legionare, prin accep- 
tarea normelor și spiritului care o domină, prin descope- 
rirea numitorului comun care o animă și'n care se con- 
topesc virtuțile personale, noțiunea de egalitate capătă 
un conținut posibil. 

In Mișcarea Legionară nu se vorbește de egalitate ca 
de un slogan care să atragă mulțimile. Legionarul ştie că 
prin trăirea lui legionară este egal tuturor celorlalți legio- 
nari care, la. rândul lor, gândesc și simt la fel. 

Termenul nu-i întrebuințat, nici ca armă „de luptă, de- 
oarece, în concepţia noastră, nu se caută “egalizarea” pă- 
turilor sociale într'un amlgam inform de indivizi “egali 
în vânt”, tără niciun raport stabil și posibil între ei. Miș- 
carea caută pur și simplu armonizarea indivizilor printr'o 
recunoaștere a demnităţii fiecăruia la locul cuvenit. 

Mișcarea Legionară prețuieşte egalitatea calitativă pe 
temelie spirituală, care nu-i circumscrisă de materialitatea 
vreunei situații profesionale sau economice, culturale sau 
de naştere. Din orice pătură socială ar face parte, OMUL 
CALITATIV, omul superior spiritualicește, este egal tutu- 
ror celor care posedă aceleaşi caracteristici: bunătate, 
înțelegere, îngăduință, respect, dragoste, forță de muncă, 
forță de sacrificiu, etc. 

Bazată pe alte criterii decât acestea, egalitatea devine 
întotdeauna un izvor de neînțelegeri și destrămare. 

După concepţia legionară, egalitatea nu e o prerogativă 
naturală, ca libertatea, de pildă. Inţelegerea și respectul 
egalității se dobândește printr'un efort de educaţie inte- 
rioară. NUMAI POSIBILITĂŢILE SUFLETEŞTI POT EGA- 
LIZA. Sau, cel puţin, apropia în gândul egalităţii, indivizi 
de origină, cultură, posibilităţi financiare, meserii şi clase 
diferite. 

Egalitatea nu-i decât o PERSPECTIVĂ de provenienţă 
rațională, bazată pe posibilităţile interioare ale individului. 
Cum nu suntem egali prin natură, suntem datori să ne 
apropiem de linia unui respect reciproc printr'un efort 
permanent de înțelegere şi depăşire. 

In Mișcare suntem egali în crezul și prin crezul legionar. 
Trăirea în acest spirit particular ne egalizează şi ne înalţă. 
Astiel, egalitatea devine o minunată apropiere peste voin- 
ţele noastre, datorită sublimizării unui ideal comun. De 
aceea, SENSUL EGALITĂŢII ÎN LEGIUNE ESTE SUPRA- 
POLITIC ŞI SUPRA - MATERIAL. Suntem egali în faţa 
perspectivelor de înălțare și transformare lăuntrică, ce 
se deschid tuturor prin aprofundarea și trăirea legionară. 

Mișcarea Legionară nu caută să egalizeze ceeace prin 
natură este inegal. Si NU PROMITE că toti oamenii vor 
fi egali, că nu vor mai exista diferențe sub un regim 

i i uvânt, LEGIUNEA NU MINTE ŞI NU 
PEG DD MAGOGIE SOCIALĂ. Afirmă însă că prin trăirea 
în crezul legionar, oamenii VOL înțelege care le este locul 
în societate, în clasa socială sau profesională căreia 
e cumeatul de egalitate îl vor avea NU PRIN reducerea 
tuturor într'o masă uniformă și amorfă, CI PRIN respectul 
pe care-l vor resimţi în jurul lor, fiecare rămânând pe 
treapta unde munca, efortul și talentul său îl vor ridica. 

Sensul egalităţii a fost denaturat. Individul este mult 
mai mult decât o celulă ce poate îi ușor înlocuită cu o altă 
celula. Ignorarea inteligenței, talentului, caracterului și 
altor calităţi a dus la concepția absurdă a egalitarismului, 
cu consecințele care frământă astăzi societatea. 

Mișcarea Legionară caută să redea și să impună înțe- 
lesul just al conceptului de egalitate care este, înainte de 
toate, o permanență desbătută continuu sub “semnul cu- 
noaşterei și bunăvoinţei reciproce, adică: 

UN MERIT, iar nu UN DREPT. 


FAUST BRĂDESCU 

